Gestremde brand amper dood; ma tronk toeArgieffoto ŉ Veertigjarige vrou is verlede Woensdag in die Galeshewe-streekhof in Kimberley tot tien jaar tronkstraf gevonnis vir die poging tot moord op haar 15-jarige gestremde seun. Die vrou het op 16 Desember 2018 haar seun uit sy rolstoel opgetel en op ’n bed in hul huis gesit, waarna sy paraffien oor hom uitgegooi en dit aan die brand gesteek het. Die seun se pa kon betyds sy brandende seun red. Die seun het ernstige brandwonde opgedoen en is vir bykans vyf maande in die hospitaal behandel. Tydens die vonnisoplegging is die vrou onbevoeg verklaar om ŉ vuurwapen te besit. Lt.kol. Marli Strydom, die bevelvoerder van Galeshewe se gesinsgeweld- en kinderbeskermingseenheid, het die ondersoekbeampte, Conrad de Jongh, gelukgewens met die suksesvolle ondersoek.